Ivar Christensen

Ivar Christensen (også skrevet Kristensen) (født 18. juli 1922 i Kristiansand, død 27. juni 2010 i Pennsylvania, USA) var en norsk motstandsmann under andre verdenskrig og senere forretningsmann i USA. 

Kristensen ble fengslet i 1942 med 60 andre motstandsfolk etter en opprulling i Kristiansand-området. Han satt fengslet på Grini fra januar 1943 og ble i april 1944 dømt til døden, men senere benådet. Han satt fengslet på Grini til slutten av andre verdenskrig. 

Etter krigen studerte Kristensen i USA, der han også stiftet familie. I noen år arbeidet han i Australia med mottak av europeiske flyktninger som fikk slå seg ned der. Tilbake i USA arbeidet han i kantine- og serviceselskapet Aramark, inntil han i 1972 startet et eget firma som etter hvert drev en rekke restauranter landet over. Selskapet ble solgt i 1991 og hadde da 1800 ansatte.

Kristensen reetablerte og nedla et betydelig arbeid i organisasjonen Leif Ericson Society som arbeidet for å gjøre Leiv Erikssons oppdagelse av Amerika kjent. Dette fikk han i 1997 St. Olavsmedaljen for.

Referanser

Kilder 
 Nekrolog Aftenposten onsdag 14. juli 2010, side 12 (omtalt som Ivar Christensen)

Personer fra Kristiansand kommune
Norske gründere
Norske motstandsfolk under andre verdenskrig
Nordmenn dømt for forbrytelser mot det tyske nazi-regimet
Personer dømt til døden
Personer som har blitt benådet
Migranter til USA

Fødselsdato ikke oppgitt
St. Olavsmedaljen